cyanic-selkie/wikianc huggingface dataset:
Kid vs Kat (մուլտսերիալ)
Հիմնական
Միլդրեդ (Միլլի) Բարտոնբյորգեր, Քուփի ութամյա քույրիկը և կատվի տերը։ Նա շփացած և վտանգավոր երեխա է։ Պատրաստ է պաշտպանել իր ընտանի կենդանուն, ինչ էլ որ լինի։ Նա չգիտի, այն մասին, որ իր կատուն եկվոր է։ Իր բարձր ճչոցի շնորհիվ նա հայրիկից ստանում է ամեն ինչ, քանի որ հայրիկը պատրաստ է անել ամեն բան միայն թե նա լռի։ Եվ ինչ-որ կերպ ամբողջ ժամանակ թշնամանում է ու մրցակցության մեջ է մտնում Ֆիբիի հետ։
Պարոն Քեթ (կատու), տիեզերական գործակալ, Երկրի վրա հայտնվել է ոչ պատահական։ Նա ասես լավ զինվոր լինի իր մոլորակում։ Երկիր ժամանել է, որպեսզի իր մոլորակում աղբի և սննդի խնդիրները շտկի։ Միշտ ցանկանում է կապվել իր հարազատ աշխարհի հետ, բայց Քուփը ամեն անգամ «ոչ» ասելով խանգարում է նրան։ Այդ պատճառով Քեթը անընդհատ վրեժ է լուծում Քուփից։ Բացի Քուփից ոչ ոք չգիտի այն մասին, որ կատուն այլմոլորակային գործակալ է, թեև Քուփի տատիկը, պապիկը, Ֆիոնան և Դեննիսը գտնում են, որ ճաղատ առնետի է նման։ Յուրաքանչյուր սերիայում ստեղծում է հնարամիտ սարքեր ջարդոնի նյութերից (և ամեն անգամ Քուփը նրան խանգարում է)։ Պարոն Քեթը շատ է սիրում եկվոր կատու Էլեոնորա Քեթին։ Նա չի սիրում լոգարանում լողանալ, բայց ինքն իրենով շատ մաքրասեր է։ Աներևակայելի ուժեղ է և գործում է արագ, բայց չի սիրում, երբ խանգարում են իրեն։ Չունի մազածածկույթ։ Սիրում է իր մոլորակում հեռարձակվող մելոդրամաները։
Դեննիս Լորենս Չան, Քուփի լավագույն ընկերն է։ Երազում է թռչել այլմոլորակայինների հետ։ Քուփի և Դեննիսի ծննդյան օրերի տարբերությունը կազմում է մեկ օր, և նրանք միշտ նույն նվերներից են ցանկանում։ Ի տարբերություն իր հայրիկի նա չի խոսում ասիական առոգանությամբ։ Դեննիսի և Քուփի վախերը նույնն են, նրանք վախենում են սարդերից, մթությունից, ծերուկ Մանսոնից, քաղցր խնձորից, աբորիգեններից, երկհարկանի ավտոբուսներից, բայց, ինչ խոսք Քուփը ավելի խիզախ է, հաղթահարում է վախը և միշտ գալիս է օգնության։ Դեննիսը չի սիրում կարտոֆիլով պյուրե։
Էլիզաբեթ Մանսոն, ծեր կին, Քուփի ընտանիքի հարևանն է։ Մինչև ոսկորները չար է և վտանգավոր։ Ասում են, որ նա 350 տարեկան է։ Ատում է բոլորին, բացի Միլլիից, իր շնից և այգու թզուկներից։ Այգեպանների ակումբի անդամ է։ Նա Քուփին միայն ազգանունով է դիմում (անունով չի դիմում)։ Կապիտան Բլաստերոիդը նրա եղբորորդին է, այդ պատճառով նա նրա մասին գիտի ամեն բան, ինչը զարմացնում է Դեննիսին և Քուփին։ Ֆիոնի Մանսոնի ապուտատիկն է։ Նա ատում է ժամանակակից տեխնոլոգիաները և ուզում էապրել բնության հարմոնիայի հետ։
Բարտ Բարտոնբյորգեր, Քուփի հայրիկը։ Հաճախ պատրաստում է ըմպելիքներ և ապուրներ, որոնք ոչ ոք չի ցանկանում ուտել, բացի նրանից։ Նա ատում է ժամանակակից տեխնոլոգիաները, այլ ցանկանում է ապրել բնության հարմոնիայի հետ։ Նա հանդիսանում է ամուրի, քանի որ նրա կինը լքել է իրեն։
Երկրորդական
Լորենս (Լորն) և Հարլի Բեդվինսի (Lorne and Harley Baldwin), ավազակներ, կարմրահեր երկվորյակներ։ Ամբողջ ընթացքում տեսախցիկի դիմաց են, գրեթե Քուփին հավասար։ Լորենսը մի փոքր գեր է և բարձրահասակ, իսկ Հարլին նիհար և կարճահասակ։ Նրանք Քուփին սիրում էին անվանել վախկոտ ելնելով կատվի հետ ունեցած նրա անհասկանալի հարաբերություններից, բայց նրանք ինքներն էին վախենում ամեն ինչից։ Հաճախ պիտակավրում էին Քուփին։
Ֆիոնա Մանսոն (Fiona Munson), Քուփի լավագույն ընկերուհին։ Էլիզաբեթ Մանսոնի երրորդ պորտի ազգականներից։ Եվ նա նույնպես գիտեր, որ կատուն այլմոլորակային է։ Սկզբում հայտնվել է երկրորդ եթերաշրջանի «Քուփ և Ֆիոնա» սերիայում։ Նա և Քուփը սիրում են միմյանց, բայց տիկին Մանսոնը չգիտի դրա մասին։
Հայխաթուն
Հայխաթուն, հայկական իգական անուն։ Առաջացել է հայ և խաթուն բառերից։ Հնագույն հիշատակությունը 14-րդ դարի սկզբին է։ Վերջին հիշատակությունը 1690 թվականին է ։ Անվան աղավաղված ձևերն են Խայխաթուն, Խախաթուն, Խալխաթուն և Հալխաթուն ։ թվականներին ։
Ծանոթագրություններ
Կատեգորիա:Հայկական իգական անձնանուններ
Kid vs Kat (մուլտսերիալ)
Երկրորդական
Ֆիբի Բեյուտի, Քուփի համադասարանցին։ Սիրահարված է Քուփին, բայց Քուփը ուշադրություն չի դարձնում նրան և փորձում է հեռավորություն պահպանել նրանից։ Ֆիբին ունի շականկագույն աչքեր, մազեր և բաց շագանակագույն մաշկ։ Ֆիբին հաճախ մրցում է Միլլիի հետ, բայց ձևացնում է թե նրա ընկերուհին է։ Նա Հաննի-Ֆլաֆֆ անունով փիսիկ ունի։ Խանդում է Քուփին և Ֆիոնային, և դրա համար էլ ատում է վերջինիս։
Հենրի Չան, Դեննիսի հայրը, ասիացի։ Ամբողջ ընթացքում Բարտի հետ մրցակցության մեջ է։ Նա ամուսնացած է և ունի կին։ Ի տարբերություն Բարտի նա միշտ օգտագործում է նոր տեխնոլոգիաներ։
Գրոուլեր Մանսոն, Տիկին Մանսոնի շունը։ Հաճախ բերանը բաց է պահում և լեզվի վրայից ծորում է թուքը։ Ամբողջ ընթացքում հաչում է Պարոն Քեթի վրա։ Լավատես, անօգնական և ուրախ, շականակագույն տաքսա տեսակի շուն։
Բեատրիս Պերկկինս, Քուփերի և Միլդրեդի հորաքույրը։ Հայտնվել է «Ալերգիա» և «Դեննիսը փրկում է աշխարհը» սերիաներում։ Քուփը վախենում և զզվում է նրանից։
Քեթ Կոմմանդեր, հայտնվում է «Գեր կատու», «Կատվի թույլ կողմը», «Ծերուկ Մանսոնի գանձերը», «Քուփը ֆուտբոլի աստղ», «Կատուն վերադառնում է տուն» սերիաներում։ Միլլիին ատում է այն բանի համար, որ նա գտել է կատվի թույլ կողմը։
Կոչիտոր Բեդվին, Լորնի և Հարլիի աքաղաղը։ Հանդիպում է «Դուք կզղջաք» և «Քուփ՝ հիպնոսիչ» սերիաներում։
Սառա Բրենիգան, Քուփի ուսուցչուհին։ Ֆիոնան և նա նման են իրար այնպես, ինչպես ջրի երկու կաթիլ, ինչը շատ տարօրինակ է։
Մալլի Ջոնսիս, Միլլիի ընկերուհին «Սիրելի եգիպտացորեն» սերիայում։ Պարոն Քեթի պատճառով վիճել է Միլլիի հետ։
Դուեյն Էլվիման և Բիզի Սագենդիկս, Բարտի ընկերները, նրան ճանաչում են 8 տարեկանից։ Սկզբում նրանքկարծում էին, որ տիկին Մանսոնը ցանկանում է զրկել նրանց երջանիկ մանկությունից, բայց սխալվում էին։ Հանդիպում են «Ավելացնել ջերմություն» սերիայում։
Կրկնօրինակում
Այս աղյուսակում գտնվում են կրկնօրինակման հիմնական հերոսներիը։
Միջազգային թողարկում
Kid vs Kat -ը կարելի է տեսնել Disney XD և Disney Channel ալիքներով ամբողջ աշխարհում։
Հակոբ Քեշիշյան
Հակոբ Նազարի Քեշիշյան, հայ գորգանկարիչ։ ՀԽՍՀ արվեստի վաստակավոր գործիչ (1954)։
Կենսագրություն
Ծնվել է Կեսարիայում 1911 թվականին։ 1921 թվականին Սալոնիկում ուսանել է Կյուլպենկյան վարժարանում, զուգընթաց աշխատել մորեղբոր՝ Կ․ Ղազարյանի հիմնած գորգի գործարանում (1928 թվականից՝ գորգանկարիչ)։ 1932 թվականին Քեշիշյանի ընտանիքը հայրենադարձվել է Սովետական Հայաստան։ 1932-1944 թվականներին աշխատել է Գորգմիության կենտրոնական վարչությունում (հետագայում «Հայգորգ») որպես նկարիչ, 1944-1962 թվականներին՝ գլխավոր նկարիչ։ 1957-1976 թվականներին գորգանկարչություն է դասավանդել Երևանի գեղարվեստա-թատերական ինստիտուտում (1972 թվականից՝ դոցենտ)։
Ստեղծագործական ուղի
Քեշիշյանի գծագրությամբ վերարտադրվել են մի քանի վիշապագորգեր («Երևան», «Անահիտ» նոր անվանումներով)։ Հեղինակել է շուրջ 60 անուն գորգ՝ ձեռքի և մեքենայական արտադրության համար։ Քեշիշյանի հայտնագործությունն է չմանված գույնզգույն բրդերով գորգ գործելը, որի շնորհիվ գորգը ձեռք է բերում գեղանկարչականություն։ Քեշիշյանի հեղինակած գորգերն արժանացել են միջազգային մրցանակների (Փարիզ, 1937, ոսկե մեդալ, Նյու Յորք, 1939, Մեծ մրցանակ, Բրյուսել, 1958, արծաթե մեդալ, Լայպցիգ, 1965, ոսկե մեդալ)։ 1957 թվականին ձևավորել է Ալեքսանդր Սպենդիարյանի «Ալմաստ» օպերայի զգեստները, 1939 թվականին՝ Արմեն Տիգրանյանի «Անուշ» օպերայի վարագույրը ։ Աշխատանքներից գտնվում են Հայաստանի ազգային պատկերասրահում ։
Ծանոթագրություններ
Կատեգորիա:Հայ նկարիչներ Կատեգորիա:1911 ծնունդներ Կատեգորիա:Դեկտեմբերի 22 ծնունդներ Կատեգորիա:Կեսարիա քաղաքում ծնվածներ Կատեգորիա:ՀԽՍՀ արվեստի վաստակավոր գործիչներ
Սպասելով այծին
«Սպասելով այծին» («В ожидании козы»), խորհրդային գրող Եվգենի Դուբրովինի վիպակը, որն առաջին անգամ հրատարակվել է 1968 թվականին Վորոնեժում ։ Այն պատմում է երկու եղբայրների հետպատերազմյան կյանքի մասին, որոնց մոտ անսպասելիորեն վերադառնում է պատերազմում զոհված համարվող հայրը։
Վիպակը հեղինակին հռչակ է բերել և թարգմանվել է մի քանի օտար լեզուներով, դրա հիման վրա բեմադրվել են ներկայացումներ ։ 1988 թվականին պատմվածքի հիման վրա նկարահանվել է «Ֆրանսիացին» ֆիլմը։
Սյուժե
Հայրենական մեծ պատերազմի ավարտից անցել է ավելի քան մեկ տարի։ 14-ամյա Վիկտորը և նրա կրտսեր եղբայրը՝ 8-ամյա Վադը (Վադիմ), մոր հետ ապրում են Նիժնոզյորսկ գավառական քաղաքում։ Նրանք չեն հնազանդվում մորը և հիմնականում թափառում են փողոցներում. քաղաքի շրջակայքում մարտեր են եղել, այնտեղ հաճախ ականներ և արկեր են հայտնաբերվում, բացի այդ, տղաները ընկերություն են անում «հայր չունեցողների» ընկերախմբի երեք տղաների հետ, որոնք հիմնականում ժամանակ են անցկացնում դաշտում՝ խարույկի մոտ։ Երբեմն տղաների մոր մոտ է գալիս կաղ, ինտելիգենտ հաշվապահը, և տղաները կարծում են, որ նա կարող է դառնալ իրենց խորթ հայրը։ Սակայն հանկարծ տուն է վերադառնում տղաների հարազատ հայրը՝ Անատոլի Բորոդինը. նա երկար ժամանակ գտնվել է գերության մեջ, հետո կռվել է Ֆրանսիայում։ Հայրը փորձում է տանը հաստատել իր կարգերը՝ երեխաներին ներգրավել աշխատանքի մեջ, սովորեցնել նրանց այն ամենը, ինչ անհրաժեշտ է իմանալ տնային գործերը կատարելու համար։ Ազատությանը սովոր եղբայրները երկարատև կոնֆլիկտ են ունենում իրենց հոր հետ, որին նրանք միմյանց մոտ անվանում են «բռնապետ»։ Մոր մոտ գալիս է նրա կրտսեր եղբայրը՝ Սևա Իվանովիչը («Ավես Չիվոնավի»), որը եղել է ռազմական օդաչու, բազմիցս վիրավորվել և «մաս-մաս կարվել» հիվանդանոցներում։ Նա, ինչպես կաղ հաշվապահը, տղաներին ավելի շատ է դուր գալիս, քան իրենց հայրը։
Որոշ ժամանակ անց հայրն առաջարկում է Նիժնոզյորսկից տեղափոխվել Ուտինոե գյուղ, որտեղ ինքն է մեծացել և աշխատել որպես դարբին։ Այնտեղ պատերազմ չի եղել և ականներ չկան, բայց պետք է աշխատանք լինի։ Եղբայրները կտրականապես դեմ են տեղափոխմանը և որոշում են փախչել, սակայն քեռի Սևան հեռանում է մեկ այլ գանցքով՝ տանելով նրանց ճամպրուկը։ Ուտինոե ժամանելուց հետո պարզվում է, որ սովի պատճառով այնտեղ քիչ մարդիկ են մնացել, և կյանքը նույնիսկ ավելի դժվար է, քան Նիժնոզյորսկում։ Հայրը և մայրը, վերցնելով սայլը, ոտքով գնում են երկու հարյուր կիլոմետր հեռավորության վրա գտնվող Բելոգորիե քաղաք, որպեսզի վաճառեն իրեր և ուտելիք ու այծ գնեն. նրանց կարծիքով՝ այծ գնելուց հետո ընտանիքի համար կսկսվի նոր, ավելի հաջող կյանք։ Տասը օր եղբայրները պետք է մենակ մնան. նրանք իրենց ազատ են զգում, և չնայած հայրն ու մայրը նրանց բազմաթիվ հանձնարարություններ են տվել, նրանք չեն պատրաստվում անել դրանք։ Նրանք ծանոթանում են հարևանի՝ Վիտալկայի հետ, որի հայրը աշխատում է Գերմանիայում և փող ու ծանրոցներ է ուղարկում։ Վիկտորը Վիտալկայի հետ սկսում է գնալ շրջկենտրոն, որտեղ դառնում է պարետի ղեկավարությամբ գործող խմբավորման անդամ, ինչպես նաև ծանոթանում է Լորա անունով մի աղջկա հետ։ Լորան Վիկտորին ժամադրություն է նշանակում կեսգիշերին անտառի մոտ, սակայն ինքն այնտեղ չի գնում, իսկ Վիկտորը ենթարկվում է գայլերի հարձակմանը, և նրան պաշտպանում է իր հոր հովվաշունը՝ Ռեքսը։ Վիտալկան և Վիկտորը վաճառելու համար քերում են նոր ծեփամածիկը դպրոցի պատուհաններից, որտեղ վերանորոգում է ընթանում, բայց նրանց արարքը բացահայտվում է, և նրանց արարքի քննության համար հրավիրվում է մանկավարժական խորհուրդ։
Հանկարծ հայտնվում է անհայտ կորած քեռի Սևան, որը Վադի հետ ուտում է ծնողների թողած բոլոր պաշարները։ Նրանք վաճառում են Ռեքսին տուբերկուլյոզով հիվանդ մի տղամարդու որն ուտում է շանը։ Վիկտորը գյուղացիների օգնությամբ սկսում է ձմռան համար աթար հավաքել, ինչպես նաև կոլտնտեսության նախագահից ստանում է հացահատիկ և ճարպ, որը նա սկսում է խնայել՝ չնայած քեռու և Վադի բողոքներին։ Նա արդեն վստահ չէ, թե արդյոք «Ավեսը» իրենց քեռին է, թե նա պարզապես խաբեբայի մեկն է։ Վերջապես, Վիկտորը քեռի Սևային խնդրում է հեռանալ՝ նրանից խլելով ատրճանակը։ Վիկտորը սկսում է աշխատել կոլտնտեսությունում, Վադը չի կարող ներել նրան քեռի Սևայի հեռանալու համար և վրեժ է լուծում տարբեր ձևերով։ Մի անգամ Վադը, ի նշան բողոքի, ցատկում է տան տանիքից և հիվանդանոցի ճանապարհին մահանում է։ Վիկտորը նամակ է ստանում ծնողներից, որոնք գրում են, որ այծ են գնել և հետ են վերադառնում։ Բայց ծնողներն այդպես էլ տուն չեն գալիս. նրանք անհետ կորչում են (հնարավոր է՝ ճանապարհին սպանվել են այծի պատճառով)։ Արդեն հասուն տարիքում՝ Վիկտորը շարունակում է հիշել այն դատարկ ճանապարհը, որով կարող են գալ ծնողներն այծի հետ, և այդ ժամանակ նա «ստիպված կլինի պատասխան տալ այն ամենի համար, ինչ արել է ոչ այնպես...»:
Ստեղծման պատմություն
Վիպակը երեք անգամ հրատարակվել է Վորոնեժում. առաջին անգամ հրատարակվել է 1968 թվականին, այնուհետև 1989 թվականին «Ծիծեռնակ՝ թևերին անձրև» («Ласточка с дождём на крыльях») ժողովածուում և 2003 թվականին ։ 1982 թվականին վիպակը հրատարակվել է Մոսկվայում հեղինակի «Ծիծաղի տխուր օր» («Грустный День смеха») ժողովածուում, ընդ որում՝ տեքստում կատարվել են փոփոխություններ. այսպես, Վադի մահվան փոխարեն ասվում է, որ նա «խիստ տուժել է» և կոտրել ոտքը ։
2015 թվականին վիպակը վերահրատարակվել է «Речь» հրատարակչությունում ։ Նույն թվականին այն տպագրվել է «Ուղեցույց աստղ։ Դպրոցական ընթերցանություն» № 2 (227) ամսագրում։
Արձագանքներ
Իրինա Վասյուչենկոն 1990 թվականի գրախոսության մեջ նշում է, որ վիպակում առկա է «խիստ խճճված ինտրիգ, տարողունակ, նրբաճաշակ խճճված խոսք, հազվագյուտ կենցաղային և հոգեբանական հավաստիություն», ընդ որում՝ վիպակը «սարսափելի էր ոչ միայն այդ ժամանակվա մանկական արձակի ֆոնին, այլև մեծահասակների գրականության չափանիշներով» ։ Քննադատի կարծիքով՝ գրքի գլխավոր կերպարներից մեկը հերոսներին կրնկակոխ հետևող մահն է։ Ողբերգական ելքը, կարծես, կանխորոշված է «Բորոդինների՝ քաոսին և մեկուսացածությանը դիմադրելու բարոյական անկարողության պատճառով», նրանց հոգևոր անպաշտպանությունն «ընդդեմ ուժի, ամեն գնով հաղթանակի հասնելու՝ բոլորի կողմից ճանաչված անբարոյական պաշտամունքի»։ Դուբրովինի վիպակը «աղետի պատմություն է, աշխարհի վերջի մասին առակն առանձին վերցրած մի ընտանիքում» ։
Վասյուչենկոն նշում է պատմվածքի վերնագրի ասոցիացիան «Գոդոյին սպասելիս» հայտնի աբսուրդ պիեսի վերնագրի հետ և հակադրում այն Լյուդմիլա Պետրուշևսկայայի «Նոր Ռոբինզոններ» պատմվածքին։
Միխայիլ Բուտովը Դուբրովինի վիպակն անվանել է «ռուսական հետպատերազմյան գրականության չնկատված գլուխգործոց», առանց որի գրողին դժվար թե հաջողվեր առանձնանալ այլ «լուրջ» գրողների ֆոնին ։ Այս ստեղծագործությունը «բոլորովին այլախոհական չէ», դրանում «չկա այն, ինչ այն ժամանակ բացահայտորեն արգելված էր և հետապնդվում էր, չկան արգելված թեմաներ, թաքնված ճշմարտության բացահայտման պաթոս, սոցիալական և, առավել ևս, քաղաքական քննադատություն»։ Պատմությունը սկսվում է որպես սովորական պատանեկան արձակ, բայց «ինչ-որ պահից, շատ արագ, տեքստը հանկարծ սկսում է ինչ-որ կերպ շատ կտրուկ տարբերվել ընդունված գաղափարներից, թե ինչպիսին պետք է լինի այս գրականությունը, ինչ կարող է պարունակել, ինչ չի կարող»։ Բացի այդ, չնայած պատմությունը կարծես թե չի նկարագրում պատերազմը, «իրականում այն ամենուր է»։ Եվ նույնիսկ ոչ պայթուցիկ իրերի բազմազանության տեսքով, որոնք երեխաները գտնում են ամենուր։ Պատերազմն ինքնին նման է ռումբի, որը նետվել է այս ամբողջ պատմության կենտրոն, տեղից պոկվել և ստեղծել է անհավատալի վանող ուժի դաշտ, որտեղ մարդիկ պարզապես ի վիճակի չեն կապվել, միմյանց հետ մնալ, նրանց հեռացնում են միմյանցից և կտոր-կտոր անում ներսից։
Ադապտացիաներ
Վիպակի մոտիվներով և սեփական մանկական տպավորություններով բելգորոդցի նկարիչ Ստանիսլավ Կոսենկովը 1972-1976 թվականներին ստեղծել է օֆորտների և գունավոր նինոփորագրություններիշարք։
1988 թվականին ռեժիսոր Գալինա Յուրկովան Գեորգի Դանելիայի և Սերգեյ Բոդրովի սցենարի հիման վրա նկարահանել է «Ֆրանսիացին» քնարական տրագիկոմեդիան, որում հոր դերը կատարել է Սերգեյ Շակուրովը։
Արտաքին հղումներ
Կատեգորիա:1968 գրքեր
(8576) 1996 VN8
(8576) , աստերոիդ աստերոիդների հիմնական գոտում։ Հայտնաբերվել է 1996 թվականի նոյեմբերի 7-ին Սեյձի Ուեդայի և Հիրոսի Կանեդայի կողմից Կուշիրոյում ։
Արտաքին հղումներ
Կատեգորիա:1996 թվականին հայտնաբերված աստղագիտական մարմիններ Կատեգորիա:Սեյձի Ուեդայի կողմից հայտնաբերված աստերոիդներ Կատեգորիա:Հիրոսի Կանեդայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մաղարադաղ
Մաղարադաղ, Ագարա Բաշի, Մատարաբաշի, լեռ Պոնտական լեռների արևելյան հատվածում՝ Լազիստանի լեռնային համակարգում ։
Ծանոթագրություններ
Կատեգորիա:Լազիստանի լեռնաշղթա Կատեգորիա:Արդվինի մարզի լեռներ
Կալվինե
Կալվինե (Calvinet), համայնք Ֆրանսիայի Օվերն մարզի Կանտալ գավառում ։
Բնակչությունը 2008 թվականի դրությամբ կազմում է 471 մարդ, բնակչության խտությունը` 34.30 մարդ/կմ²։ Բնակավայրը զբաղեցնում է 13.73 կմ² տարածք։
Աշխարհագրություն
Գտնվում է Փարիզ քաղաքից 460 կմ հարավ, Կլերմոն Ֆերան քաղաքից` 135 կմ հարավ-արևմուտք, Օրիյակ քաղաքից` 24 կմ հարավ։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 260 աշխատունակ (15-64 տարեկան) բնակիչ, որոնցից ակտիվ էին 201-ը, իսկ ոչ ակտիվները` 59։ Ակտիվության ցուցանիշը կազմում է 77,3 %։ 201 աշխատունակ մարդկանցից աշխատել է 182 անձ (96 տղամարդ և 86 կին)։ Գործազուրկ են եղել 19 անձ (6 տղամարդ և 13 կին)։ 59 անաշխատունակներից 21-ը եղել են աշակերտներ կամ ուսանողներ, 27-ը` թոշակառուներ, իսկ 11-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ակնասար
Ակնասարն իրենից ներկայացնում է հրաբխային երկգագաթ լեռ և հանդիսանում է Գեղամա լեռների կենտրոնական մասում գտնվող գագաթներից՝ ամենաբարձրը Եռաթմբերի խմբում։ Լեռան լանջերը ծածկված են մերձալպյան և ալպյան բազմազան բուսականությամբ։
Լեռան հարևանությամբ՝ 3030 մ բարձրության վրա է գտնվում Ակնա լիճը, որն ունի 0,5 կմ² մակերես ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Գեղարքունիքի մարզի լեռներ Կատեգորիա:Կոտայքի մարզի լեռներ
Աղի ճանապարհ
Աղի ճանապարհ, Կողբի աղահանքերից (Արաքսի աջ ափին) դեպի Թիֆլիս և Քութայիս ձգվող սայլուղի։
Հայտնի էր դեռ վաղ միջնադարում։ “Աղի ճանապարհը” սկիզբ առնելով Կողբ ավանից, Արաքսի գետանցով մտնում էր Խերբեքլու (այժմ՝ Երվանդաշատ) և Ախուրյանի ձախափնյա հովտով ձգվում դեպի Բայանդուր-Ալեքսանդրապոլ-Շիշթափա-Գորելովկա-Բոգդանովկա։ Այստեղ “Աղի ճանապարհը” երկճյուղվում էր՝ մեկը դեպի Ծալկա-Թիֆլիս, իսկ մյուսը՝ Ախալքալաք-Ասպինձա-Ախալցխա-Զեկարի լեռնանցք-Քութայիս ուղղությամբ։
Արդեն XIX դ. երկրորդ կեսին այս երթուղով դեպի Անդրկովկասի տարբեր շրջաններ սայլերով և գրաստներով տարեկան տեղափոխվում էր ավելի քան 80 հզ. տոննա քարաղ։ “Աղի ճանապարհը” բանուկ էր մինչև XX դ. սկզբերը։ Այդ ուղով կատարվող երթևեկությունը նվազեց հատկապես 1902 թվականին՝ Թիֆլիս-Երևան երկաթուղու բացումից հետո։
Կողբից հարավ-արևմուտք Հայկական Պարի լեռնանցքներից մեկը, որտեղով աղ էին արտահանում Միջագետք և այլ երկրներ, կոչվում էր “Աղտո ձոր”:
Կատեգորիա:Առևտրային ճանապարհներ Կատեգորիա:Պատմական ճանապարհներ և ուղիներ
Կոլդեժոու
Կոլդեժոու (Colldejou) մունիցիպալիտետ Կատալոնիայում։ Մտնում է Տառռագոնա պրովինցիայի Կատալոնիա ինքնավար համայնքի կազմում։ Մունիցիպալիտետը գտնվում է Բաշ Կամպ շրջանի կազմում։ Տարածքը զբաղեցնում է 14,48 կմ²։ Բնակչությունը՝ 181 մարդ ( 2010 թվականի տվյալներով)։
Արտաքին հղումներ
Կատեգորիա:Իսպանիայի բնակավայրեր
Հայ բույժ (հանդես)
Կատեգորիա:ԱՄՆ-ի հայկական հանդեսներ Կատեգորիա:Հայկական գիտական պարբերականներ Կատեգորիա:Պարբերականներ այբբենական կարգով
Սոլոնիխա (Ուշաժի վտակ)
Սոլոնիխա (Солониха), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Ուշչաժ գետի աջ ափին՝ 7 կմ հեռավորության վրա։ Գետի երկարությունը 14 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Հայ ազատագրական լեգենդ
Հայ ազատագրական լեգենդ, կրոնական քողի տակ դրսևորված ազատագրական գաղափարախոսություն։ Հորինվել է հայկական պետականության և անկախության կորստից հետո՝ օտարերկրյա երկարատև լծի, բնիկ ազգաբնակչության հարկադրյալ արտագաղթի և օտարամուտ տարրերի ներգաղթի պայմաններում։ Հայ ժողովրդի դիմադրական կարողությունը թուլացել էր, և հայրենի պետականության ու անկախության վերականգնման գաղափարը ծնունդ տվեց արտաքին ուժերի (որևէ քրիստոնյա ազգի) օգնությամբ ազատագրվելու ակնկալության, որն արտահայտվեց գուշակությունների, մարգարեությունների, տեսիլների ու լեգենդների մեջ։ Հնագույն դրսևորումն են եղել Ներսես Պարթևին և նրա որդի Սահակ Պարթևին վերագրվող «տեսիլները»։ Ներսես Ա Մեծը (IV դ.) մահվան մահճում կանխագուշակել է ոչ միայն Արշակունյաց հարստության և Գրիգոր Լուսավորչի հայրապետական տան անկումը, այլև Հայաստանի իրար հաջորդող անցումները տարբեր տիրապետությունների տակ և, վերջապես, աստվածային պատուհասներից փրկությունը՝ օտար քրիստոնյաների օգնությամբ։ Պատմական տարբեր դարաշրջաններում Հայաստանի փրկարարների դերում հանդես են բերվել հռոմեացիները (հույներ), եվրոպացիները (ֆրանկներ ևն)։ Հույների հիշատակությունն առնչվում էր Պարսից Սասանյանների և հետագայում՝ արաբալան նվաճումների դարաշրջանում բյուզանդական կողմնորոշման, ֆրանկներինը (որոշ աղբյուրներում՝ ալամաններ)՝ խաչակրաց արշավանքների ժամանակ Արմ-ի քրիստոնյաների նկատմամբ տածած հույսերի հետ։ Տեսիլների հնագույն բնագրերում օտար քրիստոնյաներին առաջնորդելու էին հայկական ծագում ունեցող «որմանք» կամ «արամանք» (այն հայ զորականների սերունդները, որոնց Տրդատ Մեծը և Գրիգոր Լուսավորիչը իբր թողել էին Հռոմում՝ ծառայելու Կոստանդինոս կայսրին)։ Հայ ազատագրական լեգենդը արտացոլվել է նաև Ագաթոն (Ագադրոն) փիլիսոփայի, Հովհաննես Կոզեռնի գուշակություններում և «Դաշանց թուղթ» հորինվածքում։ Հայ ազատագրական լեգենդի վերջին տարբերակում (պահպանվել է Իսրայել Օրու թղթերում) հայ ժողովրդի ազատարարի և Հայաստանի վերականգնողի դերը վերագրվում է Ռուսաստանին։ Այդ տարբերակը հիշատակվում է նաև Մանուել Գյումուշխանեցու և այլոց գործերում։ Օսմանյան լծի տակ ընկած բալկանյան քրիստոնյաները նույնպես ունեցել են համանման ազատագրական լեգենդներ։
Գրականություն
Կատեգորիա:Հայ ազատագրական միտք
Աղիովիտ
Աշխարհագրություն
Աղիովիտն ընկած էր Աղի գետի հովտում (որից և ստացել է իր անվանումը), տարածվելով մինչև Նեխ Մասիք լեռը և Աղի լեռնանցքը՝ արևմուտքում, Ծաղկանց լեռները՝ հյուսիսում, Առեստ գետի արևմտյան ջրբաժանը՝ արևելքում և Վանա լիճը՝ հարավում։ Գավառի անունով Վանա լիճը երբեմն կոչվել է նաև «Աղի լիճ», իսկ գավառի Արճեշ քաղաքի անունով՝ երբեմն «Արճեշի ծով»։
Վասպուրականի Առբերանի և Ծոփաց Հաշտեանք գավառների հետ միասին հանձված էր Արշակունյաց արքայատոհմի սեպուհներին և համարվում էր արքունի կալված, ինչի հետևանքով գավառը կոչվել է նաև «Սեպուհական» կամ «Վասպուրական»։ Վերջին անվանումն ավելի ուշ տարածվել է ամբողջ նահանգի վրա։
Պատմություն
Ինչպես վկայում է Պատմահայրը՝
Գավառում էր գտնվում արքունի քաղաք Զարիշատը, որտեղ թաղվեց Արշակ Բ թագավորի կողմից սպանված Գնել Արշակունին և որն ավերվեց ու գերեվարվեց Շապուհ II թագավորի զորքերի կողմից IV դարի 60-ական թթ։ Զարիշատ քաղաքն ի պատիվ Արտաշես Ա-ի հոր՝ Զարեհի, ստացել է «արքունի քաղաքի» իրավունք, նաև հողային տարածություն՝ Աղիովտի արևմտյան մասը ևս, որը ստացել է «Զարիշատ Աղիովտի» քաղաքային տարածքը։ Թովմա Մեծոփեցու օրոք Զարիշատը գյուղաքաղաք էր, որը հեղինակի հավաստմամբ գտնվում էր Քաջբերունյաց գավառում։ Պատմիչները Աղիովտում հիշատակում են Արճեշ գյուղը կամ քաղաքը, որի ավերակները այսօր լճի հայելու բարձրացման հետևանքով ջրասույզ են եղել, Երիկավը, Խառաբաստոյ գյուղը, Խառաբաստայ կամ Սուխարայ վանքը, Կերմանից գյուղը, Մեծոփավանքը, Ասպիսնակ կամ Վարախանից գյուղը, Ասպիսնակա վանքը և այլն։
Երկու Աղիովիտների խնդիրը
Հայ պատմագրության մեջ ժամանակին տարածված էր այն տեսակետը, թե Աղիովիտ գավառը կիսված է եղել Տուրուբերանի և Վասպուրականի միջև։ Սուրեն Երեմյանը, չունենալով «Աշխարհացույցի» բոլոր ձեռագրերի տարընթերցումները, գավառը բաժանում է երկու մասի, որի արևմտյան հատվածը որպես Աղիովիտ գավառ, հատկացնում է Տուրուբերանին, իսկ արևելյան հատվածը՝ որպես Աղիովիտ գավառ, Վասպուրականին։ Նրա կարծիքով, ըստ երևույթին սկզբում գոյություն է ունեցել մեկ Աղիովիտ գավառ, որը հետագայում վաճառաշահ Զարիշատ քաղաքի բարձրանալու հետևանքով, որը ստացել էր «արքունի քաղաքի» իրավունք, բաժանվում է երկու մասի, որոնցից արևմտյանը դառնում է Զարիշատի քաղաքային տարածք։
Վասպուրականը Աղիովիտ անունով գավառ չի ունեցել, հետևաբար անկախ ներքին բաժանվածությունից, Աղիովիտն ամբողջությամբ պատկանում է Տաւրուբերանին։ Այդ իրողությունը պարզորոշ երևում է նաև այն փաստից, որ Հայաստանի 591-ի երկրորդ բաժանման ժամանակ պարսկա-բյուզանդական սահմանագիծը անցնում էր ոչ թե իրականության մեջ գոյություն չունեցող երկու Աղիովիտների միջով, այլ Առեստի անմիջական հարևանությամբ, որով կարծես թե Վասպուրականի մի հատվածը ևս անցնում էր Բյուզանդիային։ Իրապես, վերջինս Վասպուրականում տարածքային ձեռքբերումներ չուներ, պարզապես Աղիովիտ գավառն ամբողջությամբ անցել էր կայսրությանը։
Աղիովիտն ուշ միջնադարում
Աղիովիտն ավելի ուշ ժամանակներում ավելի շատ հայտնի էր «Արճիշոյ գավառ» կամ «Քաջբերունիք» անուններով։ XIX դ վերջին և XX դ սկզբին գավառի տարածքի հիմնական մասը համընկնում էր Օսմանյան կայսրության Վանի վիլայեթի Արճեշի գավառակի տարածքին։
Ծանոթագրություններ
Կատեգորիա:Տուրուբերանի գավառներ
Փոքր Կալմանկա
Փոքր Կալմանկա — գետ Ռուսաստանում, հոսում է Ալթայում։ Գետի ակունքը գտնվում է 8 կմ հեռավորության վրա Մեծ Կալմանկայից։ Գետի երկարությունը 49 կմ, մակերեսը 535 կմ²։
Ջրային գրանցամատյանի տվյալներ
Ըստ Հանրապետական տվյալների, Փոքր Կալմանկան Վերին Օբի ջրի ավազանին է պատկանում, թափվում է Օբ գետ, որը Բիա և Կատուն գետերի միախառնումից հետո այն հասնում է Տոմ։
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Թխկուտ
Թխկուտ (նախկին անվանումները` Մարալզամի, Վարդանաձոր Երկրորդ), գյուղ Հայաստանի Հանրապետության Սյունիքի մարզի Մեղրու տարածաշրջանում, Մեղրի քաղաքից մոտ 9 կմ հյուսիս-արևմուտք, Մեղրի գետի ձախ ափին, ծովի մակարդակից մոտ 1200 մ բարձրության վրա։ Հեռավորությունը մարզկենտրոնից ճանապարհով կազմում է մոտ 60 կմ։ Բնակչությունը` 69 մարդ (2011), հայեր։
Վարդանազուր Երկրորդ անվան տակ ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում ։ Խորհրդային տարիներին մասն է կազմել Հայկական ԽՍՀ Մեղրու գավառի, իսկ 1930 թվականից` Մեղրու շրջանի։ 1995 թվականից մտնում է ՀՀ Սյունիքի մարզի մեջ` հարևան Այգեձոր և Վարդանիձոր գյուղերի հետ կազմելով Վարդանիձոր համայնքը։ Թխկուտ է վերանվանվել 2006 թ. հուլիսի 4-ին։
Բնակչություն
Ըստ ՀՀ 2011 թ. մարդահամարի արդյունքների` Թխկուտի մշտական բնակչությունը կազմել է 69, առկա բնակչությունը` 45 մարդ ։ Մինչև 1988-1989 թթ. գյուղը բնակեցված էին ադրբեջանցիներով, այնուհետ` հայերով։ Թխկուտի բնակչության փոփոխությունը ժամանակի ընթացքում` ստորև.
Տնտեսություն
Բնակչությունը զբաղվում է անասնապահությամբ, այգեգործությամբ, կերային կուլտուրաների մշակությամբ և բանջարաբուծությամբ։
Օգտակար հանածոներ
Գյուղի մոտ կա պղնձամոլիբդենային հանքավայր։
Ծանոթագրություններ
Կատեգորիա:Սյունիքի մարզի գյուղեր
Ալաջայի ճակատամարտ
1877-ի հունիսին Զևինի և Դահարի մոտ անհաջող մարտերից հետո ռուսական զորքերի Կովկասյան կորպուսը (հրամանատար գեներալ Լորիս-Մելիքով) դադրեցրեց Կարսի պաշարումը։ Թուրքական բանակը Մուխտար փաշայի գլխավորությամբ հուլիսի 7-ին (19) գրավեց Ալաջայի բարձունքները։ Օգոստոս-սեպտեմբերին Կարսը նվաճելու ռուսական բանակի փորձերն եղան անարդյունք։ Համալրելով ուժերը՝ ռուսական զորքերն Ի.Դ. Լազարևի հարամանատարությամբ նորից անցան հարձակման և հոկտեմբերի 3-ին (15) գրավեցին Ալաջայի բարձունքները։ Ալաջայի ճակատամարտում թուրքական բանակը լիովին ջախջախվեց և, տալով 5000-6000 սպանված ու վիրավոր, 8500 գերի, փախուստի դիմեց։ Ռուսական զորքերի կորուստը կազմեց 1500 մարդ։ Հոկտեմբերի 13-ին (25) պաշարելով Կարսը՝ ռուսական զորքերն այն վերցրին գրոհով նոյեմբերի 6-ին (18)։ Ալաջայի ճակատամարտում ռուսական զորքերի ղեկավարման համար առաջին անգամ կիրառվեց հեռագիրը։
Ալաջայի ճակատամարտում ռուսական զորքերի շարքերում թուրքական բանակի դեմ քաջաբար կռվեցին նաև հայ կամավորները, որոնք ընդգրկված էին հեծյալ և հետևակ հարյուրյակներում։ Հայերը միաժամանակ օգնեցին ռուսական հրամանատարությանը որպես հետախույզներ, ուղեկցողներ, սուրհանդակներ և թարգմանիչներ։
Գրականություն
Կատեգորիա:Ռուս-թուրքական պատերազմ (1877-1878) Կատեգորիա:Ճակատամարտեր Հայաստանում Կատեգորիա:Ռուսաստանի ճակատամարտեր Կատեգորիա:Թուրքիայի ճակատամարտեր
Սուրեն Սարգսյան (քաղաքագետ)
Սուրեն Արմենի Սարգսյան ՝ հայ քաղաքագետ, իրավաբան, ամերիկագետ, գրքերի հեղինակ, Ամերիկյան հետազոտությունների հայկական կենտրոնի հիմնադիր։
Ավարտել է Երևանի պետական ​​համալսարանը (իրավաբանական ֆակուլտետ), Հայաստանի ամերիկյան համալսարանը (իրավաբանական ֆակուլտետ) և Թաֆթս համալսարանի Ֆլետչերի իրավունքի և դիվանագիտության դպրոցը՝ ստանալով միջազգային իրավունքի մագիստրոսի աստիճան։ Սուրեն Սարգսյանը Ամերիկյան հետազոտությունների հայկական կենտրոնի հիմնադիրն է, որը ստեղծվել է 2017 թվականին Երևանում։ Նա դասավանդում է ԱՄՆ արտաքին քաղաքականության և Հայաստանի արտաքին քաղաքականության դասընթացներ Երևանի Բրյուսովի անվան պետական ​​համալսարանում։ Պետական համակարգում ծառայության տարիների Սարգսյանը աշխատել է Հայաստանի իշխանության բոլոր երեք ճյուղերում՝ տարբեր տարիների զբաղեցնելով ՀՀ վարչապետի խորհրդականի, Հայաստանի Ազգային Ժողովի նախագահի խորհրդականի, ինչպես նաև Սահմանադրական դատարանի նախագահի խորհրդականի պաշտոնները ։ Սարգսյանը Ռամսֆիլդի հիմնադրամի շահառու է ։ Նա «Հայաստանն ու Բուշն անձամբ» գրքի հեղինակն է՝ նախագահ Ջորջ Բուշի օրոք Հայաստանի նկատմամբ ԱՄՆ արտաքին քաղաքականության մասին ։
Սարգսյանը անդամակցում է CAMCA և Եվրոպական առաջնորդների ցանցերին ։
Հեղինակած աշխատանքներ
Սարգսյանը մի շարք գիտական աշխատությունների հեղինակ է, որոնք վերաբերում են հայ-ամերիկյան հարաբերություններին և ԱՄՆ արտաքին քաղաքականությանը ։
2022 թվականին լույս է տեսել նրա հեղինակած «Հայաստանն ու Բուշն անձամբ» գիրքը, որը ներառում է բազմաթիվ գաղտնազերծված բացառիկ փաստաթղթեր և պատմում հայ-ամերիկյան առաջին քաղաքական շփումների մասին, Հայաստանի անկախության առաջին տարիներին։ Գաղտնազերծված փաստաթղթերից պարզ է դառնում, թե ինչ հիմնարար շահեր ունի Միացյալ Նահանգները հայ-թուրքական հարաբերությունների ու ղարաբաղյան հակամարտության հարցերում։ Գրքում ներառված են մինչև այդ լույս չտեսած փաստեր «Գոբլի պլանի», 907-րդ բանաձևի, Ջորջ Բուշի որդու հայաստանյան այցի, Լևոն Տեր–Պետրոսյանի վարած բանակցությունների մասին ։
Գիտական աշխատանքներից են՝
Կրթություն
1998 - 2003 թթ. Սուրեն Սարգսյանը սովորել է Երևանի Պետական ​​Համալսարանի Իրավագիտության ֆակուլտետում։ 2006 - 2008 թվականներին սովորել և ավարտել է Հայաստանի Ամերիկյան Համալսարանի Իրավագիտության ​​ֆակուլտետը։ 2009 - 2010 թվականներին ստացել է միջազգային իրավունքի մագիստրոսի աստիճան ԱՄՆ Մասաչուսեթս նահանգի Թաֆթս համալսարանի Ֆլեթչերի իրավունքի և դիվանագիտության դպրոցում։ 2017 թվականին ընտրվել է ԱՄՆ-ում Դոնալդ Ռամսֆիլդի հիմնադրամի կողմից կազմակերպած դասընթացների շահառու ։ 2017 թվականից դասախոսում է Երևանի Վ․ Բրյուսովի անվան պետական լեզվահասարակագիտական համալսարանի՝ ՅՈՒՆԵՍԿՕ-ի ամբիոնում, որտեղ աշխատում է իր թեկնածուական թեզի վրա։
Մասնագիտական գործունեություն
1999 թվականին անցել է աշխատանքային պրակտիկա Միացյալ Թագավորությունում ՀՀ դեսպանությունում։
Հայաստանում աշխատանքային գործունեությունը սկսել է 2001 թվականից։
2003 — 2004 թվականներին աշխատել է որպես իրավաբան Հայաստանի ֆինանսների և էկոնոմիկայի նախարարությունում։
2004 — 2011 թվականներին աշխատել է ՀՀ Նախագահի աշխատակազմի իրավաբանական վարչությունում ։
2009 — 2010 թվականներին Թաֆթս համալսարանի Ֆլեթչերի իրավունքի և դիվանագիտության դպրոցում ուսուցանելու ընթացքում նաև աշխատել է նույն դպրոցում որպես պրոֆեսորի օգնական՝ ԱՄՆ-ում ՀՀ առաջին դեսպան Ռուբեն Շուգարյանի ղեկավարությամբ։ 2010 թվականին Սուրեն Սարգսյանը դարձել է «Միջազգային և համեմատական ​​իրավունքի կենտրոն» հետազոտական ​​կենտրոնի համահիմնադիր ։
2011 - 2014 թվականներին եղել է ՀՀ վարչապետի խորհրդական ։
2014 — 2016 թվականներին ԱՄՆ Նյու-Յորք քաղաքում աշխատել է որպես ՄԱԿ-ում Հայաստանի առաքելության խորհրդական։
2017 թ. հունիսից մինչև 2018 թ. փետրվար ամիսը հասարակական հիմունքներով զբաղեցրել է Հայաստանի Ազգային Ժողովի նախագահի խորհրդական պաշտոնը։
2017 թվականից Սուրեն Սարգսյանը դասախոսում է Երևանի Վ․ Բրյուսովի անվան պետական լեզվահասարակագիտական համալսարանի ՅՈՒՆԵՍԿՕ-ի ամբիոնում։
2017 թվականի մայիսին հիմնադրել է Ամերիկյան հետազոտությունների հայկական կենտրոն կազմակերպությունը, որը ղեկավարում է մինչ օրս։
Պարգևներ
2014թ. Պարգևատրվել է ՀՀ վարչապետի հուշամեդալով։
Ծանոթագրություններ
Կատեգորիա:Հայ քաղաքագետներ
Եվրատեսիլ 2019 երգի մրցույթ
«Եվրատեսիլ 2019 երգի մրցույթ», ամենամյա Եվրատեսիլ երգի մրցույթի 64-րդ թողարկումը, որն անցկացվել է Իսրայելի մայրաքաղաք Թել Ավիվwum այն բանից հետո, երբ Լիսաբոնում տեղի ունեցող Եվրատեսիլ 2018 երգի մրցույթում Իսրայելի ներկայացուցիչ Նետան «Toy» երգով զբաղեցրել առաջին հորիզոնականը։ 2019 թվականի մայիսի 14-ին և մայիսի 16-ին տեղի են ունեցել համապատասխանաբար առաջին և երկրորդ կիսաեզրափակիչները, իսկ մայիսի 18-ին՝ եզրափակիչը։ Եզրափակչում բոլոր մասնակիցների ելույթներից հետո՝ «Like a Prayer» և «Future» երգերի կատարմամբ հանդես եկավ նաև երեկոյի գլխավոր հյուրը՝ Մադոննան ։
Ընդհանուր 498 միավորով մրցույթում հաղթող ճանաչվեց Նիդերլանդների ներկայացուցիչ Դունկան Լոուրենսը  ։
Անցկացման վայր
Մրցույթը երրորդ անգամ կայացավ Իսրայելում Եվրատեսիլ 2018 երգի մրցույթում Իսրայելի ներկայացուցիչ Նետայի «Toy» երգով հաղթելուց հետո։
Վիճակահանություն
Մասնակից-պետությունների տեղաբաշխումը տեղի ունեցավ 2019 թվականի հունվարի 28-ին։ Խորհրդանշական բանալիների փոխանցումը և վիճակահանությունը տեղի ունեցան 2019 թվականի հունվարի 28-ին նախկին քաղաքապետարանում, որտեղ այժմ տեղակայված է Թել Ավիվի պատմության թանգարանը։ Վիճակահանությունը անցկացվեց երկու մասով։ Վիճակահանության առաջին մասում բաշխվեցին «մեծ հնգյակը» (Մեծ Բրիտանիա, Գերմանիա, Իտալիա, Իսպանիա, Ֆրանսիա) և հյուրընկալ-երկիրը (Իսրայել) կիսաեզրափակիչների քվեարկության ժամանակ։ Երկրորդ մասում բաշխվեցին մասնակից-պետությունները կիսաեզրափակիչներով, որոնք տեղի ունեցան մայիսի 14-ին և 16-ին։ Ընդհանուր առմամբ բաշխվեց 36 երկիր 6 զամբյուղներում ։ Շվեյցարական հեռարձակող SRF-ի խնդրանքով երկիրը ելույթ կունենար երկրորդ կիսաեզրափակիչում։
Ծանոթագրություններ
Կատեգորիա:Եվրատեսիլ 2019 երգի մրցույթ Կատեգորիա:2019 մայիսի իրադարձություններ Եվրոպայում
Աստերոիդների ցանկ (263601-263700)
Աստերոիդների ցանկ (263501-263600) * Աստերոիդների ցանկ * Աստերոիդների ցանկ (263701-263800)
Աղթ
Աղթ (Հաղթ), գյուղ Արևմտյան Հայաստանի Վանի Վիլայեթի Մոկսի գավառակում (Մոկք)։
XIX դարի 2-րդ կեսին ուներ 120 հայ բնակիչ, որոնք զբաղվում էին երկրագործությամբ և անասնապահությամբ։ Աղթում կար եկեղեցի և նախակրթական վարժարան։ Գյուղն ավերվել է առաջին համաշխարհային պատերազմի տարիներին։
Կատեգորիա:Արևմտյան Հայաստանի գյուղեր
Հայ-ամերիկյան տարեցների միություն
Կատեգորիա:Ամերիկահայ հասարակական կազմակերպություններ
Զուրաբ Լեժավա
Զուրաբ Պլատոնովիչ  Լեժավա (ზურაბ პლატონის ძე ლეჟავა, ), խորհրդային վրացի նկարիչ։ Թբիլիսիի պատվավոր քաղաքացի (2002)։ Ռուսաստանի գեղարվեստի ակադեմիայի արտասահմանյան պատվավոր անդամ (2004) ։
Կենսագրություն
Զուրաբ Լեժավան 1950 թվականին ավարտել է Թբիլիսիի գեղարվեստի ակադեմիայի գծանկարչության ֆակուլտետը։ Զբաղվել է խմբագրական աշխատանքներով, 1952-1955 թվականներին եղել է Science and Technology», 1955-1958 թվականներին՝ «Флаг» ամսագրերի խմբագիր։ Դասավանդել է Թբիլիսիի արվեստի պետական ակադեմիայում, 1970-1990 թվականներին եղել է Կիրառական գծանկարչության ամբիոնի վարիչ (այժմ`գծանկարչական դիզայն), 1989 թվականից՝ պրոֆեսոր։ Եղել է Վրաստանի նկարիչների միության նախագահ (1962-1970) և ԽՍՀՄ նկարիչների միության քարտուղար (1968-1972)։
Հեղինակ է մի շարք գծանկարչական և գեղանկարչական աշխատանքների՝ «Հին Թբիլիսի», «Սվանեթի», «Իմերեթի», «Օտարերկրյա էսքիզներ», Դավիթ Կլդիաշվիլիի ստեղծագործությունների նկարազարդումների, բնանկարների շարքերի և այլն։
Նկարազարդել է Մարքսիզմ-լենինիզմի ինստիտուտի վրացական մասնաճյուղի շենքի մոնումենտալ պատերը (1977)։ Աշխատանքները պահվում են Վրաստանի արվեստի թանգարանում, արվեստի պատկերասրահում։
Ռազմավիրական ճանապարհի բարեկամության կամար խճանկարի համահեղինակ է Զուրաբ Կապանաձեի, Զուրաբ Լեժավայի և Նոդար Մալազոնիայի հետ համատեղ ։
Արտաքին հղումներ
Կատեգորիա:Վրացի նկարիչներ Կատեգորիա:Թբիլիսիի գեղարվեստի ակադեմիայի շրջանավարտներ Կատեգորիա:Խորհրդային նկարիչներ Կատեգորիա:ԽՍՀՄ նկարիչների միության անդամներ Կատեգորիա:Ռուսաստանի գեղարվեստի ակադեմիայի պատվավոր անդամներ Կատեգորիա:Պատվո շքանշանի ասպետներ (Վրաստան)
Արղանամադենի գավառակ
Արղանամադեն, գավառակ Արևմտյան Հայաստանում, Դիարբեքիրի վիլայեթում` Արղանամադենի գավառում։ Վարչական կենտրոնը Արղանա-Մադեն քաղաքն է։
Գավառակը կոչվում էր նաև Արզնի ։
Ծանոթագրություններ
Կատեգորիա:Արևմտյան Հայաստանի գավառներ
Արղանամադենի գավառ
Աշխարհագրություն
Գավառը գտնվում է Դիարբեքիր քաղաքից հյուսիս, Տիգրիսի վտակ Արղանայի և մի քանի այլ գետերի ավազանում։ Գավառի մի մասը լեռնային է և անտառապատ։
Արղանամադենն ունի ցամաքային տաք կլիմա։
Պատմություն
1915-1916 թվականների Մեծ եղեռնի տարիներին հայ բնակչության մեծ մասը կոտորվեց թուրքերի ձեռքով։
Բնակչություն
1915 թվականին՝ նախքան Մեծ եղեռնը, գավառն ուներ 35000 բնակչություն, որից 20000-ը հայեր, իսկ մնացածը՝ թուրքեր, հույներ, հրեաներ, քրդեր։
Տնտեսություն
Արղանամադենն հայտնի էր իր ընտիր գինիներով և բարձրորակ խաղողներով։ Բնակչությունը մշակում էր բամբակ, բրինձ և հացահատիկներ։ Գավառից արտահանում էին մեծ քանակությամբ չամիչ, պաստեղ, դոշաբ և կարմիր գինի։
Վարչական բաժանում
Արղանամադենի գավառի կազմում մտնում էին հետևյալ գավառակները.
Ծանոթագրություններ
Կատեգորիա:Արևմտյան Հայաստանի գավառներ
Քանդակագործական կավ
Կերամիկական կավ
Կերամիկական (խեցեգործական) կավերը ջրային հիմքով նյութեր են, որոնք պատրաստված են կավե հանքանյութերից և խառնվում են այլ առաջնային նյութերի հետ։ Դրանք եփվում են բարձր ջերմաստիճանի պայմաններում այնպես, ինչպես թրծվում են մեզ հայտնի կերամիկան, տերակոտան, հախճապակին և ճենապակին։ «Paper clay» կարող է լինել այս կավային զանգվածներից յուրաքանչյուրի մեջ, քանի որ դրանց ավելացվում է մշակված ցելյուլոզային մանրաթելերի քիչ քանակություն։ Ջեռոցի մեջ թուղթն այրվում է՝ թողնելով միայն կավե զանգվածը։ Թրծման ջերմաստիճանը և ընտրված փայլի շերտը պետք է համապատասխանեն օգտագործված կավի զանգվածին։
Պոլիմերային կավ
Պոլիմերային կավը մոդելավորման նյութ է, որը պնդանում է 129°C-ից 135°C ջերմաստիճանում 15 րոպեի ընթացքում և գործընթացում էապես չի նվազում և չի փոխում ձևը։ Չնայած կոչվում է «կավ», սակայն չի պարունակում կավային հանքանյութեր։ Պոլիմերային կավը վաճառվում է արհեստագործական և նկարչական խանութներում՝ օգտագործվում է նկարիչների և երեխաների կողմից։ Պոլիմերային կավը հայտնի է նաև անիմացիայում, քանի որ այն թույլ է տալիս կադրից կադր մանիպուլյացիայի ենթարկել անշարժ ձևերը։ Պոլիմերային կավի առաջատար ապրանքանիշերն են՝ «Fimo», «Kato Polyclay», «Sculpey и Modello»:
Ծանոթագրություններ
Կատեգորիա:Քանդակագործական նյութեր Կատեգորիա:Նստվածքային ապարներ
Ջո Հյուն Ջե
Ջո Հյուն Ջե, հարավկորեացի դերասան։ Ջոն կատարել է իր նորամուտը որպես երգիչ Guardian չորս հոգուց կազմված բոյ բենդում, որը ցրվել է 1988 թվականին՝ նրանց ինքնահեղինակային ալբոմը թողարկելուց հետո։ Նա առավել հայտնի է իր գլխավոր դերերով «Սիրային նամակ» (2003), «Միայն դու» (2005), «Բալլադ Սոդոնգի մասին» (2005) և «49 օր» (2011) ֆիլմերում   ։
Ջո Հյուն Ջեն ազատվել է բանակից 2010 թվականի հունիսի 19-ին։ 2011 թվականին նրա հայտնիությունը ավելի է մեծացել «49 օր» ֆիլմում Հան Գանգի գլխավոր դերը կատարելուց հետո։
Անձնական կյանք
2018 թվականի Մարտի 18-ին Ջոն հայտնեց իր ոչ հանրահայտ ընկերուհու հետ ամուսնության պլանների մասին, որը, ըստ երևույթին, պաշտոնաթող պրոֆեսիոնալ գոլֆ խաղացող էր։ Զույգը հանդիպել է 5 տարի և ամուսնացել է 2018 թվականի մարտի 24-ին ։
Արտաքին հղումներ
Կատեգորիա:Հարավկորեացի դերասաններ Կատեգորիա:Հարավկորեացի կինոդերասաններ Կատեգորիա:Հեռուստատեսային դերասաններ Կատեգորիա:Հարավկորեացի երգիչներ Կատեգորիա:21-րդ դարի երգիչներ Կատեգորիա:Դանկուկի համալսարանի շրջանավարտներ
Սիուտեդալիա
Սիուդետալիա մունիցիպալիտետ Իսպանիայում, մտնում է Լեյդա նահանգի մեջ, Կատալոնիայի ինքնավար համայնքում։ Վարչատարածքային միավորը գտնվում է Ուրժել շրջանում։ Զբաղեցնում է 17 կմ² տարածք։ Բնակչությունը՝ 223 մարդ (2010 թվականի տվյալներով)։
Արտաքին հղումներ
Կատեգորիա:Իսպանիայի բնակավայրեր
(8577) Չոսեյկոմորի
Միջին հեռավորությունը Արեգակից կազմում է 2,327028 ա. մ., առավելագույնը մոտենում է 1,8641 ա. մ. հեռավորության վրա և հեռանում 2,7899 ա. մ. ։ Արեգակի շուրջ մեկ ամբողջական պտույտ է կատարում 1296,58 երկրային օրվա ընթացքում, իր ուղեծրով շարժվելով միջինում 0,277653 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,39° անկյուն։
Արտաքին հղումներ
Կատեգորիա:1996 թվականին հայտնաբերված աստղագիտական մարմիններ Կատեգորիա:Կին Էնդատեի կողմից հայտնաբերված աստերոիդներ Կատեգորիա:Կաձուրո Վատանաբեի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Լուկաշ Ֆաբիանսկի
Լուկաշ Ֆաբիանսկի(Łukasz Marek Fabiański; ապրիլի 18, 1985, Լեհաստան) - լեհ ֆուտբոլիստ, սկսելուվ ֆուտբոլային կարիերան՝ Լուկաշ Ֆաբիանսկին 14 տարեկան հասակում ընդունվել է «Շամետուլախ» հայտնի ֆուտբոլային ակադեմիա, որից հետո նա խաղացել է 3 ակումբներում՝ «Լյուբաշանին Դրեզդենկո» «Սպարտա Բրոդնիցա» և «Մեշկո»։
2005 թվականի ձմռանը Ֆաբիանսկին դարձավ Վարշավայի «Լեգիայի» ֆուտբոլիստ, որտեղ մրցակցում է հիմնական կազմում խաղալու համար Արթուր Բուրուցի հետ։ Ֆաբիանսկին դարձավ հիմնական կազմի ֆուտբոլիստ, երբ Բուրուցը տեղափոխվեց «Սելտիկ»։ «Լեգիայի» կազմում Լուկաշը դարձել է Լեհաստանի չեմպիոն 2005-2006 մրցաշրջանում։
2005-2006 մրցաշրջաններում Ֆաբիանսկիի ցուցադրած հիանալի խաղը տվեց իր արդյունքը։ Նա դարձավ Լեհաստանի առաջնության լավագույն ֆուտբոլիստ և նրա ծառայություններով սկսեց հետաքրքրվել Արսեն Վենգերը։ 2007 թվականի մայիսի 8-ին Ֆաբիանսկին բուժզննում է անցնում Լոնդոնում, որից հետո Արսեն Վենգերը հայտարարում է տրանսֆերի մասին՝ ասելով «Սա ձեռքբերում է ապագայի համար։ Մենք նրա մեջ տեսնում ենք այն ամենը, ինչն անհրաժեշտ է հետագայում «Արսենալի» լավագույն դարպասապահներից մեկը դառնալու համար»։
Մայիսի 26-ին Ֆաբիանսկին պայամանագիր է կնքում «Արսենալի» հետ։ Ոչ պայմանական տվյալների համաձայն կանոնիրները 2.5 միլիոն ֆունտ ստեռլինգ են վճարել Լուկաշի համար։
Ֆաբիանսկին եղել է Լեհաստանի երիտասարդական հավաքականի հիմնական դարպասապահը։ 2006 թվականի մարտի 29-ին Ֆաբիանսկին իր անդրանիկ հանդիպումն է անցկացնում ազգային հավաքականի կազմում։ Նա ընդգրկված է նաև Լեհաստանի կազմում 2006 թվականի աշխարհի առաջնությունում։
Արտաքին հղումներ
Կատեգորիա:1985 ծնունդներ Կատեգորիա:Ապրիլի 18 ծնունդներ Կատեգորիա:Լեհ ֆուտբոլիստներ Կատեգորիա:Ֆուտբոլի դարպասապահներ Կատեգորիա:Արսենալի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:Սուոնսի Սիթիի ֆուտբոլիստներ Կատեգորիա:Պրեմիեր Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ Կատեգորիա:ՈՒԵՖԱ Եվրո 2020-ի ֆուտբոլիստներ
Հերբերտ Հենրի Ասկվիտ
Հերբերտ Հենրի Ասկվիտ (Herbert Henry Asquith, ), անգլիացի պետական գործիչ, լիբերալ կուսակցության պարագլուխ։ 1908-1916 թվականին՝ Անգլիայի վարչապետ։
Կենսագրություն
Հենրիի օրոք անգլիական զորքերը դաժանորեն ճնշեցին Դուբլինի ապստամբությունը (1916) Իռլանդիայում։ Ասկվիտի կառավարությունը վարում էր Անգլիայի գլխավոր մրցակից Գերմանիայի դեմ պատերազմի նախապատրաստման քաղաքականություն։ Առաջին համաշխարհային պատերազմում Մեծ Բրիտանիայի կրած անհաջողություններն ու ներքաղաքական հակասությունների սրումը Ասկվիտին հարկադրեցին 1916 թվականին հրաժարական տալ։
Ծանոթագրություններ
Կատեգորիա:Միացյալ Թագավորության վարչապետներ Կատեգորիա:Օքսֆորդի համալսարանի շրջանավարտներ Կատեգորիա:Լոնդոնի թագավորական ընկերության անդամներ Կատեգորիա:Անգլիացի պետական գործիչներ Կատեգորիա:Անգլիայի քաղաքական գործիչներ Կատեգորիա:Անգլիացի դիվանագետներ Կատեգորիա:Կապիչի շքանշանի ասպետներ
Հերոնիմո Առնեդո Ալվարես
Ծնվել է հոկտեմբերի 10-ին, Սան Նիկոլասում (Արգենտինա)։ Ակտիվ հեղափոխական գործունեության համար բազմիցս բանտարկվել է։ 1933 թվականից դարձել է Արգենտինայի կոմկուսի ԿԿ անդամ։ 1935–1937 թվականներին եղել է Արգենտինայի կոմկուսի Բուենոս Այրեսի գավառային կոմիտեի քարտուղար։ 1938 թվականից՝ ԿԿ գործադիր կոմիտեի անդամ և Արգենտինայի կոմկուսի Կենտկոմի գլխավոր քարտուղար։
ԽՄԿԿ XXI համագումարում (1959) գլխավորել է Արգենտինայի կոմկուսի պատգամավորությունը։
Արտաքին հղումներ
Կատեգորիա:Արգենտինայի քաղաքական գործիչներ Կատեգորիա:Արգենտինացի կոմունիստներ
Ելենա Թևդորաձե
Ելենա Կոնստանտինի Թևդորաձե, վրացի քաղաքական և հասարակական գործիչ, Վրաստանի նախագահին առընթեր համաներման հանձնաժողովի նախագահ, իրավապաշտպան։
1957 թվականին ընդունվել և 1962 թվականին ավարտել է Իլյա Ճավճավաձեի անվան արևմտաեվրոպական լեզուների և մշակույթի համալսարանը։
1962 թվականին աշխատել է Ռուսթավի միջնակարգ դպրոցում։ 1995-2004 թվականներին եղել է Վրաստանի խորհրդարանի պատգամավոր «Միասնական ազգային շարժում» կուսակցության կողմից, գլխավորել է մարդու իրավունքների հանձնաժողովը։ Հետո աշխատել է Վրաստանի ինտեգրացման նախարարի տեղակալ :.
Այս պահին համաներման պետական հանձնաժողովի նախագահ։
Մրցանակներ
2008 թվականին պարգևատրվել է Պատվո շքանշանով, Վրաստանում մարդու իրավունքների պաշտպանության գործում կատարած ներդրման համար.
Ծանոթագրություններ
Կատեգորիա:Վրաստանի քաղաքական գործիչներ Կատեգորիա:Վրացի հասարակական գործիչներ Կատեգորիա:Վրաստանի խորհրդարանի պատգամավորներ Կատեգորիա:21-րդ դարի վրացի քաղաքական գործիչներ Կատեգորիա:21-րդ դարի կին քաղաքական գործիչներ Կատեգորիա:20-րդ դարի կին քաղաքական գործիչներ Կատեգորիա:Անձինք Թբիլիսիից Կատեգորիա:Պատվո շքանշանի ասպետներ (Ռուսաստան) Կատեգորիա:Վրաստանի կին քաղաքական գործիչներ Կատեգորիա:Պատվո շքանշանի ասպետներ (Վրաստան)
Ծեծ
Ծեծ, հանցագործություն, որում հանցագործության անմիջական օբյեկտը մարդու մարմնական անձեռնմխելիությունն է։ Հանցագործության օբյեկտիվ կողմն արտահայտվում է հարվածներով (ծեծեր կամ այլ բռնի գործողություններ), որոնց հետևանքով կարող են լինել քերծվածքներ, արյունազեղումներ և այլ աստիճանի վնասվածքներ, որոնք նախատեսված չեն որևէ երկրի օրենսդրությամբ ։
Հայաստան
Հայաստանի Հանրապետության Քրեական օրենսգրքի 118-րդ հոդվածի համաձայն` ծեծելը կամ այլ բռնի գործողություններ կատարելը, որը չի առաջացրել սույն օրենսգրքի 117-րդ հոդվածով նախատեսված հետևանքներ (դիտավորությամբ մեկ ուրիշին մարմնական վնասվածք կամ առողջությանն այլ վնաս պատճառելը, որն առաջացրել է առողջության կարճատև քայքայում կամ ընդհանուր աշխատունակության աննշան կայուն կորուստ)՝ պատժվում է տուգանքով՝ նվազագույն աշխատավարձի առավելագույնը հարյուրապատիկի չափով, կամ կալանքով՝ առավելագույնը երկու ամիս ժամկետով ։
Ադրբեջան
ԱՀ Քրեական օրենսգրքի 132-րդ հոդվածի համաձայն՝ դիտավորությամբ ծեծը կամ այլ բռնություն գործադրելը, որը առաջացրել է ֆիզիկական ցավ, բայց չի առաջացրել առողջության կարճաժամկետ խանգարում կամ ընդհանուր աշխատունակության աննշան կորուստ, պատժվում է տուգանքով՝ նվազագույն աշխատավարձի մինչև երկու հարյուրապատիկի չափով կամ սահմանվում է համայնքային ծառայություն՝ առավելագույնը երկու հարյուր քառասուն ժամ տևողությամբ, ինչպես նաև կատարվում են ուղղիչ աշխատանքներ` մինչև մեկ տարի, կամ ազատազրկում` մինչև վեց ամիս ժամկետով ։
Վրաստան
Համաձայն Վրաստանի Քրեական օրենսգրքի 125-րդ հոդվածի՝ ծեծը կամ այլ բռնությունը, որը տուժողին պատճառել է ֆիզիկական ցավ, բայց չի առաջացրել առողջության կարճաժամկետ քայքայում կամ ընդհանուր աշխատանքային կարողությունների աննշան կամ անկայուն կորուստ, պատժվում են տուգանքի կամ սոցիալապես օգտակար աշխատանք կատարելու ձևով ՝ հարյուր քսանից մինչև հարյուր ութսուն ժամվա ընթացքում կամ կիրառվում է ուղղիչ աշխատանք մինչև տասնհինգ ամիս, կամ կալանք՝ մինչև երկու ամիս ժամկետով ։
Լատվիա
Համաձայն Լատվիայի Հանրապետության Քրեական օրենսգրքի 130-րդ հոդվածի 1-ին կետի՝ դիտավորյալ մարմնական վնասվածք պատճառելը, որը չի առաջացրել առողջական խնդիրներ կամ ընդհանուր աշխատանքային կարողությունների կորուստ (թեթև մարմնական վնասվածք), ինչպես նաև դիտավորյալ ծեծը, որը չի հանգեցրել այդ հետևանքներին, պատժվում է ձերբակալությամբ, հարկադիր աշխատանքով կամ տուգանքով՝ ամսական նվազագույն աշխատավարձի մինչև տասնապատիկը ։
Ռուսաստան
Ռուսաստանի Դաշնության Քրեական օրենսգրքի 116-րդ հոդվածի համաձայն՝ ծեծը կամ բռնի այլ գործողությունները, որոնք առաջացրել են ֆիզիկական ցավ, բայց չեն առաջացրել առողջության կարճաժամկետ խանգարում կամ ընդհանուր աշխատանքային կարողությունների թեթևակի մշտական կորուստ, պատժվում է տուգանքով` մինչև քառասուն հազար ռուբլի կամ դատապարտյալի աշխատավարձի և այլ եկամուտների չափով՝ առավելագույնը երեք ամիս ժամկետով, կամ պարտադիր աշխատանքներով՝ մինչև երեք հարյուր վաթսուն ժամ ժամանակահատվածով, կամ ուղղիչ աշխատանքով՝ մինչև վեց ամիս, կամ ձերբակալությամբ՝ մինչև երեք ամիս ժամկետով։
Ծանոթագրություններ
Կատեգորիա:Բռնություն Կատեգորիա:Վնասվածքներ
Ալեժու Գարսիա
Ալեժու Գարսիա (Aleixo Garcia, ), պորտուգալացի կոնկիստադոր և ճանապարհորդ։ Հետազոտել է ժամանակակից Պարագվայի և Բոլիվիայի, ինչպես նաև Լա Պլատի գետաբերանը, ծառայել է իսպանական թագավորական ընտանիքին։